ΓΡΑΠΤΗ ΕΡΩΤΗΣΗ E-2750/01

υποβολή: Jonas Sjstedt (GUE/NGL) προς την Επιτροπή

(9 Οκτωβρίου 2001)

Θέμα: Κατεσχεμένα αυτοκίνητα στα Σουηδο-Φινλανδικά σύνορα

Το 1997 το τελωνείο της Φιλανδίας κατέσχεσε αρκετά αυτοκίνητα Σουηδώνπηκόων. Σε μια περίπτωση, μάλιστα, η κατάσχεση έγινε επειδή ο κάτοχος του αυτοκινήτου είχε περάσει πάνω από 185 νύχτες μαζί με τη Φινλανδικής καταγωγής αρραβωνιαστικιά του. Ο Σουηδός ξεκινούσε με το αυτοκίνητο του από τη Χαπαράντα, όπου μένει και εργάζεται, και περνούσε τα σύνορα για να φτάσει στο Τορνεό. Οι αρχές της Φινλανδίαςποστηρίζουν ότι θεωρείται δημότης Φινλανδίας, οπότε και θα πρέπει να πληρώνει τέλη κυκλοφορίας στη χώρα αυτή. Βασίζονται δε στην Οδηγία της Ευρωπαϊκής Ένωσης με αριθμό 83/1827/EEG(1).

Εφόσονπήρχε διαφωνία σχετικά με την ερμηνεία της Οδηγίας, η τότε Ευρωβουλευτής Μπιργκίτα Άλκβιστ (Birgitta Ahlqvist) (σοσιαλδημοκράτης) αναγκάστηκε να ζητήσει τον Ιανουάριο 1998 από τη χώρα που κατείχε την Προεδρία του Συμβουλίου Υπουργών, και η οποία τότε ήταν το Ηνωμένο Βασίλειο, να δώσει την αντίστοιχη ερμηνεία. Η προεδρεύουσα χώρα παρέπεμψε σε ένα παρόμοιο περιστατικό που ανέκυψε στα Δανο -Γερμανικά σύνορα. Η απόφαση του Δικαστηρίου, στην περίπτωση αυτή, έλεγε ότι όταν κάποιος περνάει αρκετό από τον προσωπικό του χρόνο ή διανυκτερεύει σε άλλο κράτος από αυτό στο οποίο ζει και εργάζεται δεν μπορεί να θεωρηθεί πολίτης άλλης χώρας. Το Συμβούλιο παρέπεμψε στο ότι η Ευρωπαϊκή Επιτροπή πρέπει να φροντίζει να τηρούνται οι αποφάσεις του Δικαστηρίου στην Ευρωπαϊκή Ένωση και, βεβαίως, να διευκρινίσει τη συγκεκριμένηπόθεση.

Ποια είναι τελικά τα αποτελέσματα από τη διεξαγωγή έρευνας για τη συγκεκριμένηπόθεση·

(1) ΕΕ L 105 της 23.4.1983, σελ. 59.

Απάντηση του κ. Bolkestein εξ ονόματος της Επιτροπής

(10 Δεκεμβρίου 2001)

Η Επιτροπή γνωρίζει ορισμένες αμφιλεγόμενες περιπτώσεις προσωρινής χρησιμοποίησης οχημάτων μεταξύ της Σουηδίας και της Φινλανδίας, καθώς και μεταξύ άλλων όμορων χωρών. Οι εν λόγω περιπτώσεις εξετάζονται με βάση, αφενός, την οδηγία 83/182/ΕΟΚ του Συμβουλίου της 28ης Μαρτίου 1983 για τις φορολογικές ατέλειες που εφαρμόζονται στο εσωτερικό της Κοινότητας στις προσωρινές εισαγωγές ορισμένων μεταφορικών μέσων(1) και, αφετέρου, τις διατάξεις όσον αφορά την ελεύθερη κυκλοφορία των προσώπων στο εσωτερικό της Ένωσης. Μια διαδικασία επί παραβάσει, που αποφασίστηκε από την Επιτροπή τον Μάρτιο του 2001 και την οποία κίνησε η Επιτροπή εναντίον της Δανίας βάσει του άρθρου 226 (πρώην άρθρο 169) της συνθήκης ΕΚ βρίσκεται ήδη στο στάδιο της προσφυγής στο Ευρωπαϊκό Δικαστήριο. Ενώ επί του παρόντος σκέφτεται να ανοίξει άλλη διαδικασία παράβασης κατά της Φινλανδίας.

Όσον αφορά την ιδιαίτερη περίπτωση την οποία πληροφορήθηκε η Επιτροπή — περίπτωση προσώπου που κατοικεί και εργάζεται στη Σουηδία και που επισκέπτεται την αρραβωνιαστικιά του στη Φινλανδία για να περάσει εκεί τη νύχτα — η Επιτροπή συμμερίζεται τη γνώμη του Αξιότιμου Μέλους του Κοινοβουλίου, με την επιφύλαξη της επαλήθευσης των γεγονότων από τις αρμόδιες αρχές, για να εξακριβωθεί αν πρόκειται για περίπτωση παρόμοια με την περίπτωση Ryborg, που εκδικάστηκε από το Ευρωπαϊκό Δικαστήριο μεπόθεση C-297/89(2). Οι σουηδικές αρχές θα έρθουν σε επαφή με τις φινλανδικές αρχές για να βρουν την κατάλληλη λύση.

(1) ΕΕ L 105 της 23.4.1983.

(2) Απόφαση του Δικαστηρίου (6ο τμήμα) της 23ης Απριλίου 1991, Rigsadvokaten κατά Nicolai Christian Ryborg, Συλλογή Νομολογίας 1991 σελίδα Ι-1943.